
* ACADEMIEI *) 
Roman’ 


TEMPLUL IUBIRII 


Am ridicat un templu — minune din minune — 
Intreg este din aur şi pietre nestimate, 

Cu turnurile mândre, vederea ţi-o rdpune ; 
Când îl privesc păgânii spun vorbe blestemate ! 


Cu porțile de-aramá, cu treptele de-agată, 
Icoane pretutindeni şi-aceiaş in tot locul, 
In miile de candeli sfios clipeşte focul, 
Parfumul de miresme te leagână, te'mbată. 


Intrinsul cântă îngeri din flaute de aur, 

Un cântec ce adoarme chiar sufletele rele, 

Un cântec de iubire din alte lumi, din stele — 
E o minune templul, nepământesc tezaur. 


In jur e o grădină cum ma mai fost pe lume, 
Strálucitoare poame ca sori de diademe, 

Alei împodobite cu roze, crizanteme — 

E-un vis grădina "'ntreagă cen viaţă nare nume. 


Fântâni suspinătoare ce-ţi amintesc de basme, 
Boschete suspendate şi păsări cântătoare, 

Stalui de alabastru privesc triumfatoare 

La lumea noastra’n care părem nişte fantasme. 

Cutreeră grădina — cu mersul de pisică — 
O stranie fantomă in haină de vestalé, 
Gradina hohoteste şi-am îngheţat de frică, 


ves 


E ora de vrăjire supremă şi fatală, 
Dar strania fantomă sa strecurat în templu 
Si iată că deodată toţi ingerii suspină, 

Căci templul se preface cu 'ncetul în ruină; 


Trecut-au ani şi totuş ruina o contemplu. 


Alexandru T. Stamatiad 


PROTOPOPII FAMILIEI MELE 


E lucru știut, că în familia mea sunt mai multi protopopi ca fraze 
cuminte intr’un articol al d-lui N. Iorga. 

Sunt fecior de casă bună, părinţii mei au fost înainte cu două sute 
de ani foarte bogati—am mátugi bogate și protopopi, protopopi, pro- 
topopi. : 

Unul este protopep bătrân. Are două fete subţiri ca lumânările, dar 
lumina lor nu luminează — au priviri galante gi ieftine, cum au fetele 
de protopop, cari au neamuri mari. 

Al doiloa protopep este mai tânăr. Are cinci copii veseli, plini de 
sânge transilvănean și de însuşiri bune, de pildă a turnă nisip în pă- 
lării şi a spânzură máfele în cui. Protopopul acesta cântă admirabi, 
din fluer și bei si mănâncă minunat. 

Al treilea protopop al familiei mele, este absolut tânăr. E de vreo 
șaptezeci de ani şi are nevastă de douăzeci şi opt de ani — aboneazá 

„Luceafă ul“şi iubește pe Goga—e gospodar bun, dovada cea mai bună, 
că umblă la târguri per pedes apostolorum—si culege flori de busuioc, 
în potriva deochiului. 

Mai am multe neamuri. Castelani, baroni, avocaţi, medici, femei is- 
terice şi matroane onorabile, care-şi poartă lenea în trăsuri—dar nea- 
murile aceste nu-mi fac cinste. Ele par a nu mă iubi, de oarece nu 
sunt mumie şi nu miros a mormânt, nu scriu ode lui Iorga si nu scriu 
anecdote despre pipa lui moş Toader. 

Protopopii însă — má iubesc, ca pe un fiu rătăcit si mă satură cu 

felurite lucruri. Unii imi trimet ouă proaspete de munte, alţii idei 
vechi—unii: cărţi sfinte, alţii: vin păgân. 

Si le sunt cu recunoştinţă, ca un adevărat fiu rătăcit—căci prin iu- 
birea lor am ajuns sá prefuesc ura ce mă stăpâneşte. 

* 

Asta vară — lucru ştiut — mi-a venit pofta mortei. Am vrut sá gust 
din moarte, cum un copil rasfatat vrea sá guste din cozonacul, pe 
care i-l ascunde mătușa în scrin.... Am vrut să gust din moarte și n'am 
reușit. Am căzut la pat, eu ciocârlia decadentă, străpuns de un glonte 
—aripile sufletului mi s'au înmuiat de plâns, de colb, de vin, de sânge 
— şi am căzut la pat. 

Au venit întâi amantele. Le-am părut curios, cu falca îngălbenită, 
cu ochii liniștiți şi cu fruntea palidă. M'au sărutat, sau mirat, au 
plâns şi s'au dus. 

Au venit apoi creditorii. O, aceștia plângeau din suflet gi mă re- 
gretau din inimă. Mi-au adus vin şi note, cozonac $i ameninţări — au 
plâns si sau dus. 

Au venit apoi prietenii. Unol mi-a fumat ţicările. Al doilea mi-a 
citit scrisorile de dragoste. Al treilea mi-a băut vinul. Al patrulea, mi-a 
cheltuit banii. Al cincilea mi-a dus portofelul. Căci fire-ar ai dracului 
să fie, toţi îmi erau prieteni. 

Au venit în sfârșit protopopii familiei mele, frazele cuminte ale vieţii. 
bunii gi blánzii protopopi. A venit întâi cel mai bătrân. Sprijinit pe-o 
cârje, cu figura unui apostol, se aprapiă încet de patul meu, mi-a pi- 
păit pulsul şi fruntea şi zise resignat 

— „Intoarce-te la Dumnezeu miel rătăcit în codrul întunericului 
căci te vor ucide lupii...“ (Sf. Treanca Fleanca, XXII, 2). Si eu mielul 
rătăcit, am zámbit—i-am sárutaf.... fata şi i-am zis: 

— Inalt Prea Sfintite.... du-te... si l-am trimes mai deparie de Paris, 
departe de tot. 

Rătrânul a zâmbit. Mi-a dat o báncutá de 50 de franci, mi-a lăsat două 
cărți de rugăciuni. Si s'a dus, regretánd că pielea mielului său blând 
este asa de rezistentă... 

A venit apoi al doilea protopop. Sosise dela gară şi eră plin de 
scrum si de ouă. Nasul lui eră roșu, ca inima unei văduve care jalueste 
pe amant—gi mă blagoslovi. şi-mi spunea trist: 

— Bietul meu poet. Cum te-a nenorocit soarta. Vezi, dacă nu cre- 
dezi în rugăciuni... Vindecă-te, si la toamnă să vii, la cules de vi. 
Ştii, am atâtea vinuri. Si am odăi triste, în care poţi râde frumos — 
vino scrie la mine, acasă, la moşie. Nu stă între streini, între oameni 
răi şi femei sburdalnice—vino la mine. 

Si protopopul a jucat cu mine o partidă de şah. A băut trei pahare 
de vin ars. Şi s'a dus. 

A venit în sfârşit si al treilea protopop. Tânărul bătrân. Si a venit cu 
pevasta. Nevasta, o femee frumoasă si sprintenă, ca o sclavă care 
toarnă cu găleata sângele bucuriei în fântâna vietii—m’a sărutat, iar 
protopopul zicea ragusit: 

— Vino la noi la toamnă. 

Si nu lui, ci nevestei sale ii straluceau ochii. 

Am “tăcut. Sa dus si el si nevasta. 

Am rămas singur, obosit, vesel și înduioșat. 

— Vezi Emil Isac, tu decadent mizerabil, despre care d-l Iorga de 
atâtea ori a scris că eşti ovreiu—numai pentrucă nu i-ai făcut compli- 
mente.... Vezi Emil Isac, în boala ta, nu te-au uitat protopopii. Au 
venit din depărtări, aceşti oameni săraci și idealişti în prostia lor — 
au venit ca să asiste la un trist episod al vieţii tale. Au venit, che- 
mati de sufletul tău bun, care oricât de unarhist să fie este sufletul 
románului—au venit protopopii ca să te mángáe, să-ţi ofere patul lor, 
zâmbetul copiilor, parfumul livezilor, casa parohială văruită alb, scaune 
bătrâne şi traiu liniştit — căci ei, fanaticii întunecimei au simţit, că 
tu, care aduci luminá—egti cel mai mare amic al lor. Căci dacă nu ai 
fi tu, atunci ej nu Far mai aduce aminte de lumină, de vieatá, de 
blestem şi de suferinţă. 

Şi m'am înduioşat. Mam induiosat foarte. Aşi fi vrut să lăcrămez de 
înduioşare. 

Căci mă gândeam la celelalte neamuri, la baronii blonzi, la avocaţii 
graşi, la mătuşile frumoa<e şi nervoase, la neamurile mele toate— care 
m'au uitat, care nu sar fi întristat nici atunci, dacă ar fi citit in,ga- 
zete, că Emil Isuc a crăpat, l'a dus dracu, $i că onorata nație română 
i-a dat două rânduri culese petit, drept necrolog—şi că a fose înmor- 
mântat în Cluj, în prezenţa a multor cocote, artiști și alte dobitoace, 
care triesc din mila Gospodinului Ceresc: Dumnezeu I-ul și ultimul 
Dumnezeu. 

M'am induiosat. 

Protopopii familiei mele — trudnicii apostoli ai întunecimei, mi-au 
umplut inima de simtirea sfintá a recunostintei. 

Si ce sá fi făcut? 

Astăzi sunt la moşia unui unchiu, protopopul tânăr de vreo gapte- 
zeci de ani, ‘beau lapte, vorbesc cu Voltaire, joc cărţi cu nevasta 
coaptă—şi decadentul Emil Isac, mă simt foarte bine alături de atâtea 
icoane sfinte, tămâie, prescuri, flori de busuioc, uleiuri sfinte, etc., etc., 
şi astăzi Duminecă, am tras eu clopotele în biserică. 


Emil Isac. 

PRIN ALBELE RASPANTII 


Prin albele răspântii 

Din parc, suspind vântul, 

Zăpada se aşterne máhnitá prin alei... 

Din somn tresar copacii in aiurdri de vifor, 
Și ninge, ningentruna ... 

Oraşul doarme'n giulgiul zăpezii ca un schit 
St parcul alb sub neawa ce cade pare-un suflet 
De doruri copleşit. 

Oh, vântul e vieata şi fulgiin vânt iluzii... 


Prin albele răspântii 

De cruci în cimitir 

Zăpada se aşterne şi vântul plángentruna ... 
Dar morții blânzi visează sub lespezile ninse 

Sub crucile plecate... 

Oh, vántu-i agonia si fulgiin vânt. regrete... 


Prin albele răspântii 

Din stradele pustii 

Mereu se sbate vântul în valuri de ninsoare... 
Pe stradem pâlcuri negre trec oamenii grăbiţi : 
Desertáciunea-i duce spre zări năluciloare . . . 

Şi searam giulgiu-i negru ascunde oraşul alb... 
Prin umbra grea din cale se sbat atâtea umbre... 


ol 


Oh, vântu-i glasul luptei şi fulgii ’n vânt sânt lacrimi... 


Şerban Bascovici. 

FECIOARELE CUMINTI 


Fecioarelor intelepte care in- 
nainte.de venirea mirelui isi aprind 
singure candelele. 


Umbra se târăşte leneşă prin odae şi dispune fecioarele 
să tacă, 

Abia distincte în tonurile cenuşii printre stofe pale şi 
perne de mătase cu luciri stinse, stau ele două singure 
şi nemişcate. 

Seara cade alunecând dealungul grelelor perdele de «pe- 
luche> ca un fum capricios; geamurile îşi întunecă cri- 
stalul şi din stradă nu suie sgomote. 

E ceasul când nu se vorbeşte, căci în umbră cuvintele 
supără ; iar gândurile se nimicesc tot atât de lesne ca şi 
mătasea putredă, care se sfâşie între mâini fără vrere. 

Fecioarele cuminţi nu pot nici vorbi, nici visă în cea- 
surile cenuşii... 

Infratite de aceleaşi nelămurite senzaţii ce se adună în 
lutul ‘lor, când stofele irizate în lumina slabă iau tonuri 
de ape moarte în amurguri şi când pe luciul mobilelor de 
«acajou» Jung) luminoase apar, se plimbă şi alunecând 
dispar fantastic, fecioarele cuminţi stau strâns imbrafisate, 
întinse pe canapea a lene. 

Căldura trupurilor uşor mângâiate de prietenoasa seară, 
trece prin linoul bluzelor dela una la alta. 

Ca pisicele — în ochii cărora licăresc fosforescente atră- 
gătoare — fecioarele vor să pătrundă cu ochii lor lárgiti 
in intuneric misterele jocurilor de umbre. 

Si nu pot vedea decat forme negre ce-si compun fete 
macabre şi prin colţuri chipuri de spaimă ce se alcătuiesc 
singure şi repede dintr'un virf de consolă, o pernă cine 
ştie cum aşezată şi din svelta siluetă a unui vas cu flori... 

Eşind apoi din penumbra si agatandu-se de mobile, for- 
mele întind braţe lungi să le cuprindă; iar fecioarele cu- 
minţi de teamă se unesc şi mai strâns una de alta. 

Si ca să nu tipe de spaimă, ele singure închid ochii dar 
văd îndată în minte cum arătările se desfac şi cum din 
trupurile lor hidoase se împletesc cu dungi negre şi ce- 
nusii, arabescurile care joacă şi se încolăcesc pe frontoa- 
nele templului nopfei. 

Si fecioarele mai simt cum un ghem se desfăşoară în 
preajma lor şi se leagă uşor, mai strâns cu o fâşie de mă- 
tase sură, încât numai sunt acum decât un singur trup ce 
mar mai vreă să se despartă orice s'ar întâmplă... 

Amândouă simt la fel cum svácnirile sângelui se depár- 
tează în vibrări uşoare de undă, de pe fata corpului indun- 
trul lui şi pătrunzând până 'n adâncuri carnea răspândesc 
în toată alcătuirea trupului ce se dilată de plăcere o ne- 
împlinită fericire, chinuitoare ca voluptatea unei fine tăe- 
turi de lamă ascuţită, pe care ar simti-o înaintând în sânii 
lor de piatră... 

Fecioarele nu gândesc la nimic, dar simt că un băiat 
ar rupe armonia corpului lor, împlinit şi cizelat de măestria 
apropiatei iubiri, precum şi a simțurilor deschise în voe, 
ca florile carnivore care aşteaptă să primească insecta fatală. 

Cumintile fecioare au uitat gândul fricei şi în mult pă- 
strata aşteptara a plăcerei lor distilate până la nebunie, 
nu îndrăznesc să se mişte... Le e teamă de cel dintâiu 


gest, căruia i-ar urmă un necunoscut arpegiu de alte 
mişcări... 


Dar gestul vine dela sine: e o sărutare lungă in care 
buzele li se împreună sălbatec într'o muşcătură de foc... 

Repede îşi şoptesc apoi ceva. ` 

Căci acum le-a trecut teama de tainele impudicului în- 
tuneric şi de subtilitatea gestului provocator. 

In minţile lor înfierbântate nemărturisitul gând le-a dat 
aceeaş deslegare... 


ob a e ‘afo sa fe: e ale e. Ha AS e Wee Jab e WEO eo O 


Printre răvăşite perne de mătasă, pe canapeaua primi- 
toare, fecioarele cuminţi se tăvălesc cu părul despletit al 
relelor Furii şi într'o nebunie care le întunecă pe negân- 
dite mintea, zoresc fericirea în spasmuri satanice. 

Ce animal pervers, cu membrele simetric crescute în două 
opuse direcţii, geme apucat de convulsii? 

Pe catifeaua neagră a noptei, simţurile fecioarelor sar 
ca nişte magice semne roşii. 

lar suspinele lor — cuțite asvărlite din adâncuri de 
«jongleuri» nevázuti — despică dureros besna odáii. 


a ea äs f . 8 . . . . . . OO ope) Žo! O ERT a PX 0 


Dar suspinele expiră pe mătasa liniştei, ca o exaltare 
sfârşită într'o prăpastie de moleşeală... 

Despártite de lăuntricul diavol, scăpat acum din trupuri, 
fecioarele toropesc cuminţi în oboseala desgustătoare a ul- 
timului suspin, pe aceiaş primitoare canapea între perne 
de mătasă... 


Ca într'o cameră mortuară, într'o istoveală lungă, tru- 
purile bolnavelor fecioare se sfárgesc; dar pietatea sim- 
turilor a reaprins candelele roşii ale buzelor, ce ’ntr’una 
ard la capetele lor, ca focul sacru întreţinut de sfintele 
vestale întru prea mărirea triumfului vietei. 


Alfred I. Solacolu 

SOARELE 


I 


lată satul încă aburii de ceaţă 

Luna, tot mai palidă, se descompune 
Pan’ ajunge violetă ca un cap de mort. 
Asteptarea-i liniştită şi mâreaţă . . . 


Trece-un timp şi cineva apasă pe-un rezort. 
(O! banală iotuşi unică minune !) 

Alb, întro explozie de aur radiai, 

Discul azvárlit pe orizont luceşte ... 


Salul tot mai bine acum se lămureşte, 
Ca figurile din micile imagini 

Ce sunt scoase de copii, cu degetul udat 
Pe a cărților ingálbenite pagini... 


II 


De-atátea ori apune soarele pe deal 

Si de atâtea ori apusu-i e sublim. 

Iar firea se îmbracăn doliu după el!... 

Azi soarele ca şi un strop de hydromel 
(Cerească băutură-al cărei gust nu-l ştim) 
Se scurge ’ncet pe-a bolţii cupă de cristal... 


Si firea se îmbracă 'n doliu după el. 
Ca o cortină cade vălul nopții des ; 

Ca o cascadă neagră isvorând din Stix. 
Ca o cortină prin a cărei mic inel 

La locul unde-i discul lunei ne'nfeles 
Un straniu chip necunoscut se uitá fix. 


Al. Vitianu. 

PE RAUL VIEŢII... 


Ei merg, ei merg vâslind alene 
Pe râul Vietii-atát de trist, 

Si de murdar, 

Ei merg, ei merg tot inainte, 
Căci vecinic văd ’naintea lor 
Albastre zári 

Si-aurore 

Tesute "mn aur lucitor,— 

Ei merg spre mări 

Spre mări himere. 


Din când în când, 

Se desluşesc 

Pe râul Vietii-atát de trist, 
Şi de murdar, 

Vre-un cadavru, 

Un sicriu, 

Şi bărci stinghere 

Care par 

Din depărtare că's náluci, 

Si suni purtate în tăcere 
De-un trist şi neschimbat destin, 
(De valuri negre si de vânt). 


Dar altele, 

Plutesc, plutesc mereu ‘nainte, 
Purtate de un vecinic gând 
De «mai departe», 

Şi-un avânt 

li mână vecinic înainte 

Spre tara mărilor aibastre 

In care cerul e senin ; — 
Ei nici măcar nu se gândesc 
La morţi, si la bărci sparte... 


Si totuşi ei zăresc din când în cand în zare, 
(In zare tolul doar e gol...) 

Un negru, mare rece, si monstruos simbol: 
Trimesul mortii,— 

Un sicriu,— 

Si-atunci Cal pasárilor negru, stol, 

Vin gánduri negre—aducerile aminte 

De morți, 

De Moarte, 

De bárci sparte 

In gouna de «lol inainte», 

In goana-acea nebună de «vecinic mai departe». 


Si-atunci se "ntreabá singuri, 

De ce mery oare înainte 

Stiind că ’n zare totu-i gol.....? 

De ce merg vecinic inainte 

Când nu ştiu care-i tinta lor, 
Când nu ştiu ’n zare ce-i așteaptă, 
Când nu ştiu unde vor Sajungă..... 


Dar tot aceleaşi enigme, indemnuri albe şi avânturi, 
li chiamă vecinic, — sau i-alungá — 
Spre-aceleaşi tări necunoscute, 
Spre-aceleaşi tármuri nevăzute, 
(Etern aceleaşi idealuri), 

Spre aceleaşi zări 

Si orizonturi 

Nálucitoare.— 

II. 

Pornise călătorul va alţii 'n zorii zilei, 
Manat de un adânc şi impulsiv avânt, 
Cand soarele de aur isi revársa in mare, 
Intregul lui tezaur 
De aur 
Si lumină; — 
Pornise călătorul spre aurul din zare, 
Dar ga ciocnit de slânca fatalului Noroc 
Ce dreaptă-i stă în cale, 
Si au pierit 
Si El, şi barca, şi avântul 
In valuri negre, reci, de mare... 

(Tu călător, ce-ai rătăcit 

Pe râul Vieţii, — nu te ’ncrede 

In aur reflectat în mare, 

In himere, 

Si în Iluzii ‘desarte). 


St astăzi încă 

Plutesc pe valuri rămăşiţele stinghere 
A unei vieți, 

Unui avânt, 

Şi-a bărcei sparte 

De o stâncă. 


Dar iată, altul trece-acum spre mare, 
Spre marea-evocatoare de morţi şi de návi sparte, 
Triumfător, 
Căci a trecut fatala stâncă; 
Pluteste vesel norocosul călător 
Tot mai departe, 
Pe apa-albastră, apa de-aur, apa verde, 
De-abiă se mai zăreşte încă, 
Şi n nesfárgitul (limitat) al apelor, 

Se pierde. 

S. Samyro. 

SEAR A 


Un soare dulce se topiă ’n amurg, și glasul tinerelor: 
păsărele zdrobiă tăcerea sfântă ; zburau pe apa lucie lu- 
mini de raze flăcărate, și valurile grâului purtat de vânt, 
cun freamát molcom adormiă simtirea. 

Roiau, in liniștitul timp de seară, o oaste 'ntreagă de 
făpturi, scăldânda-şi micile lor corpuri, in raze uurite,, 
zburătoare... 

lar glasul unui cânt îndepărtat si trist, ce se uniă cu 
simțurile mele, uşor imi mângăiă zdrobita fire. 

..Si-o lume nouă m%'nconjoará acn..., și vântul blând 
adie fruntea-mi plină de durere... lar plopii muti, ating 
cu ’nnaltul crestet, un lung sireag de raze ’ntarziate. 

Un sunet tainic, clopotul de turmă, vibra ’n tăcerea văii 
adormite ; iar buciumul vestiă, ’n răstimp plăpânda seară.. 

Si erángul iși închide pleoapele-adormite, și frunzele 
se mișcă fără sgomot; iar drumul strâmb ce duce către 
sat, se stinge ’n zare. 


* 
* * 


Ságeti roşeate spintecá vázduhul, sión sânge stau scál- 
dati, in aer, norii; alene — un stol de pasări:merge spre 
odihná, ducánd, in linistitul zbor, povara zilei. 

Se stinge ’ncet vápaia 'n umbra serii, lăsând in urmá-i 
linişte 'n durere și-adâncă desnădejde ’n sufletele slabe... 


* 
* * 


Dar aerul erece — acum, si soarele a apus de mult....., si 
eterna vieatá a visurilor mele, re’nvie ’ncet, in inima-mi. 
neadormită. 


A. Coşbuc. 

AMURG 


Investmántat in purpura din zare, 
In aturári de vânturi alintat, 

Mereu spre acelaş țărm îndepărtat 
Coboară încet, încet, máretul soare. 


Şi cum spre apus se duce neîncetat, 
Trenándu-si raze 'n zvon de inserare, 
El pare un viteaz în sărbătoare 

Pe umeri cu hlamida 'n fir bogat. 


Privesc cum fruntea ’n sânge şi-o apleacă, 
Si-acum săvulă dealul cu ’ntristarea 
Unui amani, ce pentru-o noaple pleacă. 


Și n urmă orizontu-i ca o pată, 
O rand ce aşteaptă inserarea 
S’o vindece cu-aripa-i îndoliată. 
Ch. Poldy. 

CETATE MOARTA 


(DUPĂ ALBERT SAMAIN) 


Nelămurită 'n zarea pustiei monotone 
Cetatea fără ziduri si fără "ntárituri 
Se-afundă ’n somnul ultim al vechei Babilone' 
Sub marmoreu zăbranic de albe surpături. 


De mult, eră stăpână ; de-asupra-i triumfală 
Veghia Izbânda cu-aripi de fer întinse ’n zări 
Asia 'ntreagá ’n suta-i de porți dădea năvală 
Si coborau spre mare giganticele-i scări. 


De-apururi azi pustie-i si nici un glas nu sună 
Cu orice piatră moare lin, sub pioasa lună 
Lângă bătrânu-i fluviu de. asemeni istovit 


Si-un elefant doar singur, de bronz, printre dezastre 
Stând neclintit pe-un portic pe-alocuri prăbușit 
Si 'nnallá tragic trompa spre palidele astre. 


I. lovanaki. 


www.dacoromanica.ro 


16 


NYS TIE 


Literatura nouă românească se va îmbogăţi anul acesta cu 
un număr considerabil de volume noui. Pe lângă seria anun- 
tata a «Cărţilor albe» din care au apărut până acum .Visări 
păgâne de D-1 /. Pillat şi Flori sacre de D | Al. Macedonski, 
şi pe lăngă Zâna din fundul lacului de DIN Davidescu din colec- 
tia «Insulei», vor mai apáreá: un volum de proză al D-lui Emil 
Isac, un volum de parabole Cetatea cu porţile închise al D-lui 
Alexandru T. Stamatiad, un volum de proză al D-lui Hidaglo- 
şi un volum «Figurile de ceară» al D-lui Adrian Maniu. Vo- 
lume de versuri: «De vorbă cu mine însumi» de D-l Ion Mi- 
nulescu, Murmur din adâncuri de DI Eugeniu Sperantia si 
un volum de versuri al D-lui 7. M. Rascu. Se zvoneşte de 
asemenea căşi D-l Ovid Densuşianu Ervin va scoate un volum 
de versuri sub propria D-sale semnătură. 

